Vsebina
Kazalo 🔎︎

# Možnosti

Izberite možnosti za samodejno popravljanje napak med tipkanjem, nato pa kliknite V redu.

Za dostop do tega ukaza ...

Izberite Orodja – Samopopravki – Možnosti samopopravkov – zavihek Možnosti.

V dokumentih z besedilom lahko izberete uporabo samopopravkov med vnašanjem besedila [V] ali zgolj med spreminjanjem obstoječega besedila [S] z Orodja – Samopopravki – Uporabi.

Tudi če pri spreminjanju obstoječega besedila ne izberete nobene možnosti, bodo vsi odstavki s slogom »Privzeto« pretvorjeni v slog »Telo besedila«.

### Uporabi tabelo zamenjav

Če vtipkate kombinacijo črk, ki ustreza bližnjici v tabeli zamenjav, to kombinacijo črk nadomesti nadomestno besedilo.

### Popravi DVe VEliki ZAčetnici

Če na začetku »BEsede«, vtipkate dve veliki črki, drugo veliko črko samodejno zamenja mala črka.

### Vsako poved začni z veliko začetnico.

Vsaka poved se začne z veliko začetnico.

Prva črka v celici Calca ne bo nikoli samodejno spremenjena v veliko začetnico.

### Samodejno *krepko*, /ležeče/, -prečrtano- in _podčrtano_

Samodejno okrepi besedilo, ograjeno z zvezdicama (*), postavi ležeče besedilo, ograjeno s poševnicama (/), prečrta besedilo, ograjeno z vezajema (-), in podčrta besedilo, ograjeno s podčrtajema (_). Ti znaki po uveljavitvi oblikovanja niso prikazani.

Ta funkcija ne deluje, če so oblikovni znaki * / - _ vneseni z urejevalnikom vnosnega načina.

### Prepoznavanje URL-jev

Ko vtipkate URL, se samodejno ustvari hiperpovezava.

### Zamenjaj vezaje

Zamenja enega ali več vezajev z dolgim vezajem (glejte sledečo tabelo).

Besedilo bo zamenjano, ko vnesete vodilni presledek (presledek, tabulator ali return). V tabeli v nadaljevanju črki A in B predstavljata besedilo, sestavljeno iz črk od A do ž ali številk od 0 do 9.

Vneseno besedilo: | Rezultat:
A - B (A, presledek, minus, presledek, B) | A – B (A, presledek, dolgi vezaj, presledek, B)
A -- B (A, presledek, minus, minus, presledek, B) | A – B (A, presledek, dolgi vezaj, presledek, B)
A--B (A, minus, minus, B) | A—B (A, dolga črtica, B) (glejte opombo pod tabelo)
A-B (A, minus, B) | A-B (nespremenjeno)
A -B (A, presledek, minus, B) | A -B (nespremenjeno)
A --B (A, presledek, minus, minus, B) | A –B (A, presledek, dolgi vezaj, B)

Če so med števkami pomišljaji ali če ima besedilo atribut madžarskega ali finskega jezika, se dva zaporedna pomišljaja v A--B zamenjata z dolgim pomišljajem.

### Izbriši presledke in tabulatorje na začetku in koncu odstavka

Na začetku in koncu odstavka se razmiki in tabulatorji odstranijo. Če želite uporabiti to možnost, morate izbrati tudi možnost Uporabi sloge.

### Izbriši presledke in tabulatorje na začetku n koncu vrstice

Na začetku in koncu vrstice se razmiki in tabulatorji odstranijo. Če želite uporabiti to možnost, morate izbrati možnost Uporabi sloge.

### Prezri dvojne razmike

Dva ali več zaporednih razmikov nadomesti enojni razmik.

### Uporabi oštevilčevanje – simbol

Ko pritisnete vnašalko na koncu vrstice, ki se začne s številom, ki mu sledijo pika, razmik in besedilo, samodejno ustvarite oštevilčen seznam. Če se vrstica začne z vezajem (-), plusom (+) ali zvezdico (*), ki jim sledita razmik in besedilo, s pritiskom vnašalke ustvarite označen seznam.

Če želite preklicati samodejno številčenje ob pritisku vnašalke na koncu vrstice, ki se začne s simbolom za številčenje, ponovno pritisnite vnašalko.

Možnost samodejnega oštevilčevanja se uporablja le pri odstavkih, ki so oblikovani s slogi odstavkov »Privzeto«, »Telo besedila« in »Zamik telesa besedila«.

### Uporabi robove

Ko vtipkate tri ali več določenih znakov, nato pa pritisnete vnašalko, se na osnovi predhodnega odstavka samodejno uvede obrobo. Če želite ustvariti enojno črto, vtipkajte tri ali več vezajev (-) ali podčrtajev ( _ ), nato pa pritisnite vnašalko. Če želite ustvariti dvojno črto, vtipkajte tri ali več enačajev (=), zvezdic (*), tild (~) ali višajev (#), nato pa pritisnite vnašalko.

Če želite izbrisati ustvarjeno črto, kliknite odstavek nad črto, izberite Oblika – Odstavek – Obrobe ter izbrišite spodnjo obrobo.

Naslednja tabela je pregled debelin črt za različne znake:

--- | 0,5 pt enojna črta
___ | 1,0 pt enojna črta
=== | 1,1 pt dvojna črta
*** | 4,5 pt dvojna črta
~~~ | 6,0 pt dvojna črta
### | 9,0 pt dvojna črta

Risanje črt v besedilu

### Ustvari tabelo

Ko ste vtipkali niz vezajev ( -) ali tabulatorjev, ki so ločeni z znakom za seštevanje, torej +-----+---+, pritisnite vnašalko, da se ustvari tabela. Znaki za seštevanje označujejo ločilo stolpcev, vezaji in tabulatorji pa širino stolpcev.

+-----------------+---------------+------+

### Uporabi sloge

Slog odstavka »Privzeto« samodejno zamenja eden izmed slogov odstavka Naslov 1 do Naslov 8. Če želite uveljaviti slog odstavka Naslov 1, vtipkajte besedilo, pri katerem želite uporabiti naslov (brez pike), nato pa dvakrat pritisnite vnašalko. Če želite uveljaviti podnaslov, enkrat ali večkrat pritisnite tabulatorsko tipko, vtipkajte besedilo (brez pike), nato pa pritisnite vnašalko.

### Odstrani prazne odstavke

Ko izberete Orodja – Samopopravki – Uporabi, se iz trenutnega dokumenta odstranijo prazni odstavki.

### Zamenjaj sloge po meri

Slog odstavka po meri v trenutnem dokumentu zamenja eden izmed naslednjih slogov odstavka: »Privzeto«, »Telo besedila«, ali »Zamik telesa besedila«.

### Zamenjaj vrstične oznake z

Odstavke, ki se začenjajo z vezajem (-), plusom (+) ali zvezdico (*), ki jim neposredno sledi presledek ali tabulator, pretvori v označene sezname. Možnost samodejnega številčenja se uporablja le pri odstavkih, ki so oblikovani enim izmed naslednjih slogov odstavka: »Privzeto«, »Telo besedila« ali »Zamik telesa besedila«. Če želite spremeniti slog simbolov za številčenje, izberite to možnost, nato pa kliknite Uredi.

### Združi enovrstične odstavke, če je dolžina večja od ...

Združi zaporedne enovrstične odstavke v eno odstavek. Ta možnost je na voljo le pri odstavkih, ki uporabljajo slog odstavka »Privzeto« Če je odstavek daljši kot navedena vrednost, se odstavek združi z naslednjim odstavkom. Če želite vnesti drugačno vrednost, izberite to možnost, nato pa kliknite Uredi.

## Uredi

Spremeni se izbrana možnost Samopopravkov.

## Gumbi pogovornega okna

### Ponastavi

Ponastavi spremenjene vrednosti nazaj na privzete vrednosti zavihka.

### Prekliči

Zapre pogovorno okno in opusti vse spremembe.

### V redu

Shrani vse spremembe in zapre pogovorno okno.